ఒక్క రోజులో ఊరు కట్టేస్తారు! - Sunday Magazine
మామూలుగా కాంక్రీటుతో ఇల్లు కట్టడానికి కనీసం రెండు మూడు నెలలు పడుతుంది. కానీ ఆ ఇంటిని ఇపుడు ఒక్క రోజులో కట్టేసే టెక్నాలజీ వచ్చేసింది. అవును త్రీడీ ప్రింటింగ్‌ మెషీన్‌తో బొమ్మలు ప్రింట్‌ అయినట్లూ ఇళ్లు కూడా ఇట్టే తయారైపోతున్నాయి. ఒక్క ఇంటినే కాదు, ఈ పరిజ్ఞానంతో 24 గంటల్లో ఓ ఊరినే కట్టేస్తున్నారిపుడు. ప్రపంచంలో మొట్టమొదటి త్రీడీ ప్రింటింగ్‌ విలేజ్‌ ఇదేనట.
ఇల్లుకట్టి చూడు...పెళ్లి చేసి చూడు... అంటారు. ఇల్లు కట్టడం పెళ్లి చెయ్యడం అంత శ్రమతోనూ ఖర్చుతోనూ కూడుకున్న పనులు మరి. అందుకే, పేద, మధ్యతరగతి కుటుంబాలకు ఇల్లు కట్టడం జీవితకాల కల. ఈ సమస్యకు పరిష్కారంగా అతి తక్కువ సమయంలో తక్కువ ఖర్చుతో నిర్మించేలా వచ్చినవే త్రీడీ ప్రింటింగ్‌ ఇళ్లు. కొత్తగా వచ్చిన ఈ టెక్నాలజీని ఉపయోగించి ఇప్పటికే అక్కడక్కడా ఇళ్లను కట్టడం మొదలుపెట్టారు. అయితే, మొదటిసారిగా దక్షిణ అమెరికాలో పేదలకోసం 24 గంటల్లో ఓ గ్రామాన్నే త్రీడీ మెషీన్‌తో కట్టేస్తున్నారు. ఇంతకీ మెషీన్‌ ఇంటిని ఎలా కడుతుందంటే... కాలనీల ప్రారంభంలో కనిపించే ముఖద్వారం(ఆర్చ్‌)లా ఉండే త్రీడీ ప్రింటింగ్‌ మెషీన్‌కి తడిపిన సిమెంటు లోడ్‌ని అందుబాటులో ఉంచుతారు. ఈ ప్రింటింగ్‌ మెషీన్‌ ముందుకీ వెనక్కీ కదులుతూ ట్యూబులద్వారా ఒకవైపు నుంచి ఆ సిమెంటుని తీసుకుంటూ మరోవైపు నుంచి ముందే మెషీన్‌లో నిక్షిప్తం చేసిన ఇంటి ప్లాన్‌ ఆధారంగా వరుస క్రమంలో పోస్తుంటుంది. అలా మధ్యలో కిటికీలూ గుమ్మాల కోసం ఖాళీ ఉంచుతూ గోడలన్నిటినీ కట్టేస్తుంది. ట్యూబుద్వారా బయటికి వచ్చే సిమెంటు సన్నటి గొట్టాల ఆకారంలో పడుతూ నునుపుగానే ఉంటుంది కాబట్టి, ప్లాస్టరింగ్‌ చేసే పని కూడా ఉండదు.
ప్రాజెక్టు ఇలా...
శాన్‌ఫ్రాన్సిస్కోకు చెందిన ఫ్యూజ్‌ప్రాజెక్ట్‌ కంపెనీ, ఐకన్‌ కన్‌స్ట్రక్షన్‌ టెక్నాలజీస్‌తోనూ న్యూస్టోరీ అనే స్వచ్ఛంద సంస్థతోనూ కలసి స్థానికంగా పేదరైతుల కోసం ఒకేరోజు యాభై ఇళ్లను నిర్మించాలని తలపెట్టింది. ఇప్పటికే ఈతరహాలో ఓ ఇంటిని కూడా నిర్మించి చూపించింది ఫ్యూజ్‌ప్రాజెక్ట్‌. 800 చదరపు అడుగుల విస్తీర్ణంలో ఉండే ఈ ఇళ్లలోపలి భాగంలో వంటగది, పడకగది, హాలూ ఉంటాయి. బయట కోళ్లూ, మొక్కల పెంపకం కోసం మరికాస్త స్థలాన్ని కూడా కేటాయిస్తారు. తక్కువ ఖర్చుతో నిర్మించే ఈ త్రీడీ ఇంటికైన ఖర్చును రైతులు వడ్డీలేకుండా కొంచెం కొంచెంగా చెల్లించొచ్చట. నీరూ విద్యుత్‌ సౌకర్యాలు సరిగా లేని మారుమూల పల్లెల్లో కూడా కూలీలతో పనిలేకుండా ఒక్కరోజులో ఇళ్లను నిర్మించేయడమే ఈ ప్రాజెక్టు లక్ష్యం అంటారు ఫ్యూజ్‌ప్రాజెక్ట్‌ డిజైనర్‌ ఎస్‌ బెహర్‌. ఏమైనా మెషీన్‌తో ఒక్కరోజులో ఊరు మొత్తానికీ పక్కా ఇళ్లను ఇంత పక్కాగా అందంగా నిర్మించడం గొప్ప విషయం కదా. ఈ టెక్నాలజీ మరింతగా ప్రాచుర్యం పొందితే ప్రపంచవ్యాప్తంగా అందరికీ పక్కా ఇళ్లు అందుబాటులోకి రావడానికి ఎంతో సమయం పట్టదేమో!
okka rojulo ooru kattestaaru! - Sunday Magazine
maamuulugaa kaankreetuto illu kattadaaniki kaneesam rendu moodu nelalu padutundi. cony aa intini ipudu okka rojulo kattese technology vachesindi. avunu treedy printingli mesheennetho bommalu printe ayinatluu illu kuudaa itte tayaaraipotunnaayi. okka intine kaadu, ee parignaanamtho 24 gantallo oo oorine kattestunnaripudu. prapanchamlo mottamodati treedy printingli vileji idenata.
illukatti chudu...pelli chesi chudu... antaaru. illu kattadam pelli cheyyadam anta shramathonuu kharchutonu koodukunna panulu mari. anduke, pedha, madhyataragati kutumbaalaku illu kattadam jeevitakaala kala. ee samasyaku parishkaaramgaa athi takkuva samayamlo takkuva kharchuto nirminchela vachinave treedy printingli illu. kottagaa vachina ee technologyni upayoginchi ippatike akkadakkada illanu kattadam modalupettaaru. ayithe, modatisaarigaa dakshina americalo pedalakosam 24 gantallo oo gramanne treedy mesheennetho kattestunnaru. intakee mesheen intini ela kadutundante... kaalaneela praarambhamlo kanipinche mukhadwaram(arche)laa unde treedy printingli mesheenki tadipina simentu lodeni andubaatulo unchutaaru. ee printingli mesheen mundukee venakki kadulutuu tubuladwara okavaipu nunchi aa simentuni teesukuntu marovaipu nunchi munde mesheenlo nikshiptam chesina inti plan aadhaaramgaa varusa kramamlo postuntundi. alaa madhyalo kitikeeluu gummala kosam khaalii unchutuu godalannitini kattestundi. tubudwara bayatiki vache simentu sannati gottala aakaaramlo paduthoo nunupugaane untundi kabatti, plasteringe chese pani kuudaa undadu.
praajektu ilaa...
shaanphraansiskoku chendina fusemprogecty company, aikem construction technologysenthonu neustory ane swachchanda samsthathoonuu kalasi sthaanikamgaa paedaraitula kosam okeroju yabhai illanu nirminchaalani talapettindi. ippatike eetarahaalo oo intini kuudaa nirminchi choopinchindi fusemprogecty. 800 chadarapu adugula vistiirnamlo unde ee illalopali bhaagamlo vantagadi, padakagadi, haaluu untaayi. bayata kolluu, mokkala pempakam kosam marikasta sthalaanni kuudaa ketaayistaaru. takkuva kharchuto nirminche ee treedy intikaina kharchunu raitulu vaddilekunda konchem konchengaa chellinchochata. neeroo vidyuthi soukaryaalu sarigaa laeni maarumuula pallello kuudaa kooleelatho panilekunda okkarojulo illanu nirmincheyadame ee praajektu lakshyam antaaru fusemprogecty desinere esi behari. emaina mesheennetho okkarojulo ooru mottaanikee pakka illanu inta pakkaga andamgaa nirminchadam goppa vishayam kada. ee technology marintagaa praachuryam pondite prapanchavyaaptamgaa andarikee pakka illu andubaatuloki raavadaaniki entho samayam pattademo!